**№35 жалпы орта білім беру мектебі**

 **«Жақсылықпен жаным дос»**

ашық сабақ өзін –өзі танудан

**5 «а»сыныбы**

**Павлодар қаласы**

**2016 жыл**

**Мектеп: №35**

|  |  |
| --- | --- |
| **Сыныбы** | **5 «А»** |
| **Күні** | **25.10.2016 ж.**  |
| **Бала саны** |  |

Мұғалім: Какимова Жанар Бакеновна

Тақырып**: Жақсылықпен жаным дос** № 8 сабақ

Құндылық: Ақиқат, дұрыс әрекет

Қасиеттер: Адалдық, шыншылдық, жақсылық жасау

|  |  |
| --- | --- |
| **Сабақтың мақсаты**:Жақсылық жасаудың адам өміріндегі маңыздылығын түсіндіру арқылы ақиқат, дұрыс әрекет құндылығының мәнін ашу**Сабақтың міндеттері:*** Оқушыларға шыншылдықтың адами қарым – қатынастағы мәнін түсіндіру;
* Оқушылардың адалдық қасиеттерін қалыптастыруға ықпал ету;
* Оқушыларды жақсылық жасауға тәрбиелеу.
 | ***Ресурстар:****(құралдар, мәлiметтер)*Оқулық, дәптер, үнтаспа және бейнежазба. |
| **Сабақ барысы:****1.Ұйымдастыру кезеңi.** 5Т- ны еске түсіріп,сабаққа қажетті құрал-жабдықтарды түгендеу.ТәртіпТыныштықТазалықТатулықТалап**Тыныштық сәті.** Мұғалім: Ыңғайланып еркін отырайық. Көзімізді жұмамыз. Қолдарымызды столдың үстіне не аяқтарымызға қоямыз.. Күн жарқырап, сәулесін төгіп тұр. Ауа тап – таза. Құстар сайрап даланың сәнін келтіреді. Осылардың бәрі өз жақсылығын барлық адамға, тіршілік иелеріне бірдей көрсетіп жүр. Адамдар  да сондай болса, шіркін. Құстар да, жануарлар да өз өмірі, ұрпағы үшін тіршілік етеді.Бәріміз де ашық аспан аясында, бейбіт елде өмірге келгенімізге қуаныштымыз. Жүрегіміз тек жақсылық деп соғады. Осындай жақсы ниетпен сабағымызға оралайық..Рахмет! ( ***Сабақтың мақсатын ашу оқушылармен***)**2.Үй тапсырмасын тексеру.**Ертегілерді оқып, жалғасын өз ойларымен аяқтағандарын тексеру.1. Қарлығаш пен дәуіт. 2. Арыстан мен тышқан.

Ертегілерді неге жақсылық жасаумен аяқтадыңдар?4-6 баладан сабақ сұралады. | ***Үнтаспа қосу.******Ескерту******Алдын ала берілген үй тапсырмасын тексеру: -8 мин*** |
| **3.Дәйек сөз:**Жақсы сөз – жарым ырыс.**Халық мақалы**Дәйексөздің мағынасын қалай түсінесіңдер?Оқушылар жаттап алу үшін, бірнеше рет қайталау. | 1 хормен айтқызу2 қыздарға айтқызу3 ұлдарға айтқызу4 дәптерге жазқызу: |
| **4. Бейнежазба көрсету.**Мұғалімнен сыйлық: «**Жақсылық бумерангі**»1. Осы бейнежазбаны көргенде не туралы ойландыңдар?
2. Өздерің жасаған жақсылықтарың туралы айтып бере аласыңдар ма?
 |  |
| **5.Шығармашылық жұмыс,салыстыру**С.Аронұлы «Жақсы мен жаман адамның қасиеттері»Сүйінбай Аронұлы туралы қысқаша мәлімет ( 1815- 1898 Алматы обл, Жамбыл ауданы, Қарақастек ауылында дүниеге келген )Неше жасында қайтыс болған? (матем.)М. Әуезов «Айтыс өнерінің алтын діңгегі деп атаған» әдеб.Мәнерлеп оқу, өлеңде жазылған қасиеттерді талдау.Өлең жолдарынан адам бойындағы жақсы – жаман қасиеттерді қалай байқауға болады?Жақсылық жасау адамның парызы ма?«**Біз өмірдің гүліміз»** өлеңін айту | Өлеңді оқығанда жақсы қасиеттерді түртіп отыру |
| **6.Үй тапсырмасын беру:** Оқулықтағы 36 беттегі «Махаббат шуағы» өлеңін мәнерлеп оқу.**«Құм мен тас»** тәмсілін айту  Екі дос шөл далада саяхаттап жүреді. Бір кезде екеуі ұрысып қалады да, біреуі екіншісінің жағынан тартып жібереді. Соңғысы ауырсынса да, ештеңе айтпайды, тек құмға былай деп жазады: «Бүгін менің ең жақсы досым менің жағымнан шапалақпен тартып жіберді». Олар әрі қарай жүріп келе жатып, көгалға кездеседі, сол жерде шомылып алмақшы болады. Шапалақ жегені суға секіріп кетеді де, батып кете жаздайды. Бірақ досы оны құтқарып қалады». Ол өз-өзіне келген кезде, тасқа былай деп жазады: «Бүгін менің ең жақсы досым менің өмірімді құтқарып қалды». Сол кезде оны жағынан тартып жіберген, құтқарып қалған досы сұрайды: -Мен сені ренжеткенде сен құмға жаздың, ал енді тасқа жазып жатырсың. Неге?- деп сұрайды. Досы былай деп жауап береді: -*Бізді біреу ренжеткенде, жел оны өшіріп тастауы үшін біз оны құмға жазуымыз керек. Ал біреу жақсылық жасаса, оны өшірмейтіндей етіп, тасқа қашап жазуымыз керек. Өкпеңді құмға, қуанышыңды тасқа қашап жазып үйрен*. |  |
| **7.Сабақтың соңғы тыныштық сәті:** **Тыныштықта болу.**Балалар көздерін жұмады. Мұғалім сөйлейді. Сендердің жүректерің — сендердің кішкене жарқыраған күндерің. Ол да күн сияқты жылытады. Сендердің күндерің сендерге жылулық береді. Өздеріңнің жақсылықтарыңмен адамдармен бөлісесіңдер. Ал, кәне жақсылық сезімдерімізді өздеріміздің әке-шешемізге, аға-әпкелерімізге, өздеріміздің достарымызға, барлық адамзатқа, келген қонақтарға,  маған және өзіміздің кішкене ғана әдемі жер шарымызға, бәріне-бәріне жіберейік, жақсылық тілейік.-Ал, енді көздеріңді ашыңдар, жымиыңдар және осы сезімдеріңді, қуаныштарыңды күні бойы сақтауға тырысыңдар. |  |